ডাইরিয়ার প্রকোপ ! টিটাগড়, খড়দহ, পানিহাটি জুড়ে আক্রান্ত কমপক্ষে ৫০

জয়ন্ত মজুমদার, খড়দহ: ডাইরিয়া প্রকোপ (Diarrhea outbreak) বাড়ছে টিটাগড় (Titagarh) , খড়দহ (Khardah) , পানিহাটির (Panihati) বিস্তীর্ণ অঞ্চলে। তিন পুরসভা (Corporation) মিলিয়ে আক্রান্তের সংখ্যা কমপক্ষে ৫০।

জানা গিয়েছে, গত দু দিন ধরে ক্রমশ ভিড় জমছে, খড়দহের বলরাম হাসপাতালে। সমস্যা প্রায় সবারই এক, অসম্ভব পেটে ব্যথা আর বমি। চিকিৎসার পরই জানতে পারা যাচ্ছে রোগটি ডায়রিয়া। এই নিয়ে দু দিনে অন্তত ওই হাসপাতালে ডাইরিয়া রোগে আক্রান্তের সংখ্যা হয়ে দাঁড়িয়েছে কমপক্ষে ৫০।

আরও পড়ুন: জেলায় জেলায় বৃষ্টির ভ্রুকুটি

আক্রান্ত রোগীদের কারোর বাড়ি, পানি হাটি, কারোর বাড়ি টিটাগড় আবার কারোর বাড়ি আবার খড়দহে। ডাইরিয়া আক্রান্তের সংখ্যায় প্রায় ভরে গিয়েছে গোটা হাসপাতাল। মুহুর্মুহু ডাইরিয়া আক্রান্ত রোগীদের আসাকে কেন্দ্র করে, দুশ্চিন্তা বাড়ছে খড়দহের বলরাম বসু হাসপাতালে। আবার কারোর অবস্থা হয়ে পড়েছে এতটাই আশঙ্কাজনক যে  তাকে স্থানান্তরিত করতে হয়েছে অন্যত্র হাসপাতালে। ইতিমধ্যে খড়দহ পুরসভা ও খড়দহ র এর বিধায়ক শোভনদেব চট্টোপাধ্যায়ের পক্ষ থেকে ৩০০০ স্যালাইন দেওয়া হয়েছে বলরাম হাসপাতালকে।

তবেই ডাইরিয়া হলো কেন ? তবে কি নিত্য নৈমিত্তিক পুরসভার দেওয়া পানীয় জলে কি রয়েছে বিষক্রিয়া?

ইতিমধ্যেই উঠতে আরম্ভ করেছে একাধিক প্রশ্ন।  যদিও এই বিষয়ে সমস্ত তথ্য খুঁজে দেখে দ্রুত সমাধানের আশ্বাস দিয়েছেন টিটাগর পুরসভার পুরপ্রধান কমলেশ সাউ।

দেখুন আরও খবর-

The post ডাইরিয়ার প্রকোপ ! টিটাগড়, খড়দহ, পানিহাটি জুড়ে আক্রান্ত কমপক্ষে ৫০ first appeared on KolkataTV.

The post ডাইরিয়ার প্রকোপ ! টিটাগড়, খড়দহ, পানিহাটি জুড়ে আক্রান্ত কমপক্ষে ৫০ appeared first on KolkataTV.