দোলের দিন টিটাগড়ে যুবককে ছুরি দিয়ে কুপিয়ে খুন

ওয়েব ডেস্ক: দোলের দিন টিটাগড়ে (Titagarh) ছুরির আঘাতে যুবক খুন। মৃতের নাম অমর চৌধুরী। পুলিস (Police) ও স্থানীয় বাসিন্দারা জানিয়েছেন, অমর চৌধুরীর সঙ্গে টিটাগড় এলাকার পবন, কানাই, রাজ নামে তিন যুবকের বিবাদ ছিল। পুরনো শত্রুতার জেরেই খুন (Murder)। শুক্রবারও রঙের উৎসবের দিনে বিবাদ হয় অমরের সঙ্গে এই তিন যুবকের। তারপর সেই ঝামেলা মিটে গেলেও আক্রোশ থেকে যায়। সেই আক্রোশের জেরেই এদিন যুবককে এলোপাথাড়ি ছুরির (Knife) কোপ মারা হয়। ঘটনাস্থলে টিটাগড় ও খড়দহ থানার পুলিশ।

রঙের উৎসবে রক্তাক্ত টিটাগড়। টিটাগড় পুরসভার ১৩ নম্বর ওয়ার্ডের ঘটনা। এলাকাবাসীরা জানিয়েছেন, ঘটনায় তাঁরা আতঙ্কিত। শেষ পাওয়া খবর অনুযায়ী, ঘটনায় একজনকে গ্রেফতার করা হয়েছে।

আরও পড়ুন: দোলের দিন কেমন থাকবে আবহাওয়া! জেনে নিন আপডেট

দেখুন অন্য খবর: